มนต์รักลูกทุ่ง
มนต์รักลูกทุ่งได้กลับมาฉายใหม่อีกครั้งในปี พ.ศ. 2515 และในปี พ.ศ. 2534 ฉายที่โรงภาพยนตร์แอมบาสเดอร์ โดย กมล กุลตังวัฒนา ตัดสินใจขอนำฟิล์มชุดสุดท้ายที่เหลืออยู่นี้กลับมาบูรณะซ่อมแซมใหม่ โดยได้นำมาขยายเป็นฟิล์ม 35 ม.ม. พร้อมกับบันทึกเสียงพากย์ ดนตรีประกอบ เอฟเฟคขึ้นมาใหม่ทั้งหมด พร้อมทั้งเพลงประกอบ (ครูรังสี ทัศนพยัคฆ์ ได้เก็บฟิล์มไว้เป็นสมบัติส่วนตัวในรูปแบบ 16 ม.ม. เสียงในฟิล์ม หลังจากที่พบกับความผิดหวัง เมื่อฟิล์มต้นฉบับเนกาตีฟของภาพยนตร์เรื่องนี้ได้ถูกเผาทำลายที่แมนดาริน แล็บ ประเทศฮ่องกง ก่อนหน้าที่เขาจะเดินทางไปถึง)
หัวใจศิลา
ครั้งแรกสร้างปี พ.ศ. 2535 ใช้ชื่อว่า อสูรเริงไฟ ฉายช่อง 9 นำแสดงโดย อรรถชัย อนันตเมฆ,ชไมพร จตุรภุช แต่ต่อมาได้เกิดมีปัญหาทำให้ต้องไปฉายช่อง 5แทนและเปลี่ยนตัวนางเอกเป็น รักษ์สุดา สินวัฒนา
ครั้งที่สองสร้างเมื่อปี พ.ศ. 2550 โดยใช้ชื่อว่า หัวใจศิลา ผลิตโดย เอ็กแซ็กท์ บทโทรทัศน์ ทีมเอ็กแซ็กท์ กำกับการแสดงโดย สันต์ ศรีแก้วหล่อ นำแสดงโดย สุกฤษฎิ์ วิเศษแก้ว, พิชญา เชาวลิต และเป็นการกลับมาแสดงละครอีกครั้งของ เมทินี กิ่งโพยม รวมทั้งนักแสดงอื่น ๆ อีกมากมาย ออกอากาศทุกวันจันทร์-พฤหัสบดี ทางช่อง 5 ออกอากาศตอนแรกวันที่ 19 มิถุนายน พ.ศ. 2550